《和仆射二十四丈牡丹八韵》
唐代·徐夤

帝王城里看，无故亦无新。忍摘都缘借，移栽未有因。

光阴嫌太促，开落一何频。羞杀登墙女，饶将解佩人。

蕊堪灵凤啄，香许白龙亲。素练笼霞晓，红妆带脸春。

莫辞终夕醉，易老少年身。买取归天上，宁教逐世尘。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。